Љупчо Арсов
Од Википедија, слободна енциклопедија
Љупчо Арсов | |
![]() македонски револуционер, народен херој и државник |
|
Роден | 19 мај, 1910 Штип |
---|---|
Починал | 1986 Скопје |
Љупчо Арсов (19 мај, 1910, Штип - 1986, Скопје) е македонски народен херој, револуционер, државник. Пред Втората светска војна работел како банкарски чиновник. Завршил комерцијална и економска школа во Загреб. Уште од студентските денови се вклучил во напредното младинско движење. Член е на КП од 1940. По окупацијата во 1941 година се вратил во Македонија. Во 1942 година бил уапсен и интерниран во Бугарија. По излегувањето од затвор во 1943, бил секретар на Окружниот комитет на КПЈ за Македонија во Штип, политички комесар на Првата оперативна зона, член на Обласниот комитет на КПМ во Скопје, член на ГШ на НОВ и ПОМ, член на Бирото на ЦК КПМ, член на Петтата оперативна зона, член на ЦК КПМ, секретар на Президиумот на АСНОМ, бил избран за народен претставник на Првото заседание на АСНОМ и секретар на Президиумот на АСНОМ, потпретседател и министер за финансии во Првата народна влада на НР Македонија. Од 1953 до 1960 е претседател на Извршниот совет на Собранието на СРМ со едногодишен мандат. Од 1967 до 1971 е претседател на РК ССРНМ. Прогласен е за Народен херој на Југославија и Јунак на социјалистичкиот труд. Носител е на партизанска споменица 1941. Трагично е загинат во Скопје во 1986 година.